recursal/SuperWikiNEXT-32B huggingface dataset:
Folia et samara *Acri circinati*
Triplex *Acri pseudoplatani* samara super gluten iacet. Samarae *Acri pseudoplatani* usitate sunt bilobatae.

*Vide etiam paginam discretivam:* Samara

**Samara** est fructus, in quo planata textilis fibrosi papyracei ala se ex vallo ovarii evolvit. Samara est achenium alatum, fructus simplex, siccus, indehiscens (secundum suturam non aperientem). Per formam suam licet hunc semen vento longius ferri quam semina usitata ex arbore cadentia:

* Semen inveniri potest aut in media ala, ut in ulmis et in *Ptelea trifoliata.*
* Semen etiam stare potest uno in latere alá ad aliud latus extendente, ut semen decidens se volvat, sicut in generibus *Acro* et *Fraxino*

  

Nonnullae species, quae usitate samaras duplices gignunt, sicut *Acer pseudoplatanus*, etiam singulas samaras multilobatas gignere possunt, tria vel quattuor semina continentes. 

 *Acri pseudoplatani* samarae

Notae
-----

1. ↑  Wagenitz, G. (2008): Wörterbuch der Botanik, ed. 2, Hammoniae: Nikol

Bibliographia
-------------

* Lorenz, Radulphus. 2006. *Spinning Flight: Dynamics of Frisbees, Boomerangs, Samaras and Skipping Stones.* Novi Eboraci: Copernicus. September. ISBN 0-387-30779-6.


|  |  |
| --- | --- |
|  | **Vicimedia Communia** plura habent quae ad **Samaram** spectant. |
Wikidata Marianus Wendt
Res apud Vicidata repertae:Marianus Wendt: imagoMarianus Wendt: imago
*Nativitas*: 9 Iunii 1985; Argelia  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae  
*Munus*: politicus  

**Consociatio**

*Factio*: Christiana Democratica Unio Germaniae  
*Religio*: Lutheran Churches
Marianus Wendt
**Marianus** (Theod. *Marian*) **Wendt** (natus Torgaviae die 9 Iunii 1985) est rerum politicarum peritus Germanicus factionis CDU.

Iuventus et munus
-----------------

Postquam Torgaviae testimonium maturitatis accepit, Wendt iurisprudentiae et administrationi studebat, diploma accepit et anno 2010 socius operis scientificus Manfredi Kolbe legati ad Dietam Foederalem Germaniae factus est.

Cursus honorum
--------------

Wendt, qui ab anno 2003 sodalis Unionis Iuvenilis et Factionis Christianae Democraticae est, anno 2013 legatus ad Dietam Foederalem Germaniae electus est et ad hunc diem manet.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Marianum Wendt** spectant. |

* Biographia apud pagina Dietae Foederalis Germaniae
* Pagina personalis
Ars coquinaria Indonesia: *sambal terasi* e capsicis rubris viridibusque, terasi, saccharo, sale, suco limonii vel lumiae contritum, cum allio lumiaeque frusto in mortariolo oblatum
Gastronomia Iavanica: *sambal buah* (embamma in patella minima) e capsicis, terasi, fructibus *Mangiferae kemangae* et ananis confectum (quod embamma in patella minima videtur), ad lakso burgoque et laksan condienda in popina urbis Palembang inlatum
**Sambal** (vocabulum Indonesium origine Iavanicum) est genus embammatum et conditurarum in arte coquinaria Indonesia, Malaesiana, Srilankensi adhibitum. Hodie e capsicis aliisque impensis conficitur, sed olim fortasse (capsicis non iam introductis) a *Pipere retrofracto* in insula Iava endemico.

Bibliographia
-------------

Praecepta
* 1911 : Robert H. Christie, *Banquets of the Nations: eighty-six dinners characteristic and typical each of its own country* (Edinburgi: Gray) p. 431 ("Sambal oelik")

* 

|  |  |
| --- | --- |
|  | **Vicimedia Communia** plura habent quae ad **Sambal** spectant. |
Wikidata Veronica Lake
Res apud Vicidata repertae:Veronica Lake: imagoVeronica Lake: imago
*Nativitas*: 14 Novembris 1922; Brooklynium  
*Obitus*: 7 Iulii 1973; Burlingtonia  
*Patria*: Civitates Foederatae Americae  
*Nomen nativum*: Constance Frances Marie Ockelman
**Officium**

*Munus*: actor, Gubernator aeroplani, stage actor, actor televisificus, ostentatrix, actor cinematographicus  

**Familia**

*Coniunx*: John S. Detlie, André de Toth  

**Memoria**

*Laurae*: star on Hollywood Walk of Fame  

Veronica Lake
**Veronica Lake** (nata die 14 Novembris 1922 Brooklyn/Novum Eboracum, mortua die 7 Iulii 1973 Burlington/Mons Viridis) (nata *Constance Frances Marie Ockelman*) fuit actrix cinematographica Americana.

Pelliculae
----------

* 1939: *Sorority house*
* 1939: *The Wrong Room*
* 1939: *Dancing Co-Ed*
* 1939: *All Women Have Secrets*
* 1940: *Young As You Feel*
* 1940: *Forty Little Mothers*
* 1941: *I Wanted Wings*
* 1941: *Hold Back The Dawn*
* 1941: *Sullivans Travels*
* 1942: *The Gun For Hire*
* 1942: *The Glass Key*
* 1942: *I Married A Witch*
* 1942: *Spar Spangled Rhythm*
* 1943: *So Proudly We Hail!*
* 1944: *The Hour Bfore The Dawn*
* 1945: *Bring On The Girls*
* 1945: *Out Of This World*
* 1945: *Duffy's Tavern*
* 1945: *Hold That Blonde*
* 1946: *Miss Susie Slagle's*
* 1946: *The Blue Dahlia*
* 1947: *Ramrod*
* 1947: *Variety Girl*
* 1948: *Saigon*
* 1948: *The Sainted Sisters*
* 1948: *Isn't It Romantic?*
* 1949: *Slattery's Hurricane*
* 1951: *Stronghold*
* 1966: *Footsteps In The Snow*
* 1970: *Flesh Feast*
Diagrammaticus sectionalisque cutis aspectus (Anglice).
**Corpusculum Pacinianum** est in cute terminus nervorum qui tactus pressum motumque frequentiarum rapidarum sentiunt et sunt unum ex quattuor maioribus mechanoreceptoris generibus.

Structura
---------

Physiologiā corpuscilis Meissnerianis similes, corpusculi Paciniani sunt cellulis Merkelianis et corpusculis Meissnerianis maiores et pauciores (Kandel, Schwartz, et Jessell 2000).

Omne corpusculum Pacinianum est ovatum, circa 1 mm longum. Totum corpusculum abs corio texturae conectivae involvitur. Ei sunt 20 ad 60 lamellae concentricae fibrata textura conectiva et fibroblastis compositae, a materie gelatinosa separatae. Lamellae sunt tenuissimae planaeque cellulae Schwannenses modificatae. In medio corpusculo est bulbus interior, cavum liquore plenum et singulo adferenti terminus nervosus non myelinatus.

Opus
----

Corpuscula Paciniana maiora pressus frequentiaeque mutationes inveniunt. Deformatio in corpusculo potentiales actionis canalibus iontis natrii sensilibus pressūs in membrana axonis aperiendo generat.

Nomen
-----

Corpusculum Pacinianum pro suo repertore, Philippo Pacini, anatomico Italico, appellatur. Vox *corpusculum Golgi-Mazzoni* (ab organo Golgi distinctus) adhibetur ad structuram similem, solum in extremis digitis inventis, describendam.

Pinacotheca
-----------

* Schema (Germanice)Schema (Germanice)
* Micrographum lucis tres corpusculos in medo campo monstrat.Micrographum lucis tres corpusculos in medo campo monstrat.

Nexus interni
-------------

* Index anatomicarum partium humanarum pro hominibus appellatarum

Bibliographia
-------------

* Kandel, Eric R. James H. Schwartz, et Thomas M. Jessell, editores. 2000. *Principles of Neural Science.* Novi Eboraci: McGraw-Hill, Health Professions Division. ISBN 0-8385-7701-6.

Nexus externus
--------------

* Universitas Reipublicae Virginiae
Wikidata Ircutia
Res apud Vicidata repertae:Ircutia: insigneIrcutia: insigne
*Civitas*: Russia  
*Locus*: 52°17′0″N 104°18′0″E  
*Numerus incolarum*: 623 736  
*Zona horaria*: Tempus Ircutianum, UTC+8  
Situs interretialis  

**Gestio**

*Praefectus*: Dmitry Berdnikov  
*Procuratio superior*: Irkutsk Urban Okrug  

**Geographia**

*Superficies*: 277.00 chiliometrum quadratum  
*Regiones urbanae*: Q4376063, Q4333134, Q4410160, Q4258341  
*Territoria finitima*: Irkutsky District, Angarsky District  

**Coniunctiones urbium**

*Urbes gemellae*: Phorca, Shenyang, Ulanbatoria, Kanazawa, Eugene, Novi Sad, Évian-les-Bains, Strömsund Municipality, Portus Naonis, Gratianopolis, Divio, Sympheropolis, Crasnoiarium, Gangneung, Białystok  

Ircutus flumen in media parte Ircutiae
**Ircutia,** vulgo ***Irkutsk*** (Russice Иркутск), urbs in Russia, in Siberia Orientali loco influxus Ircuti fluvii ad Angaram sita, metropolis est regionis Ircutensis. Circa 624 milia incolarum habet (anno 2017).

Ircutia, mercaturae et industriae atque transportationis locus, officinas nonnullas (illam aeroplana producentem et al.), stationes ferriviarias, portum et aeroportum habet. Praeterea, culturae et scientiae sedes est magni valoris: Universitas Ircutensis certaque alia instituta educationis, musea et theatra nonnulla nota urbi sunt.

Historia
--------

Cremlinus Ircutensis, anno 1735 pictus
Ircutia, anno 1661 ut castellum Sibiricum condita, anno 1686 facta est urbs. Valens sedes mercaturae atque locus exsilii politici (e.g. pro Decembristis) fuit. Secundum decretum Petri I, anno 1719 factum, Ircutia facta est sedes administrativa provinciae Ircutensis. Annis ab 1764 ad 1926 urbs erat metropolis gubernii Ircutensis. Ab anno 1803 gubernatoris generalis Siberiae, et annis 1822–1884 gubernatoris generalis Siberiae Orientalis Imperii Russici sedes erat. Tempore Belli Civilis Russici Ircutia mense Novembri anno 1919 facta est sedes ultima administrationis Alexandri Kolčak, qui in hac urbe captus et traiectus est mense Februario anno sequenti. Ab anno 1930 Ircutia metropolis territorii Siberici Orientalis fuit, ab anno 1937 autem administrativa regionis Ircutensis sedes est.

Notae
-----

1. ↑  I.G. Gmelin, *Flora Sibirica, sive Historia plantarum Sibiriae*, tomus II. Petropoli, 1749, p. 152; F.J. Ruprecht, *Symbolae ad historiam et geographiam plantarum Rossicarum*, Petropoli, 1846, p. 113

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ircutiam** spectant. |

|  |  |
| --- | --- |
|  | **Situs geographici et historici:** *Locus*: 52°17′0″N 104°18′0″E • *GeoNames* • Большая российская энциклопедия • Encyclopædia Britannica |

* Pagina de Ircutia *Encyclopaediae Russicae Magnae* **(Russice)**
* Народная энциклопедия "Мой город". Иркутск (Иркутская область) = Encyclopaedia popularis *Urbs mea*. Ircutia (Regio Ircutensis) **(Russice)**
* Иркутск сегодня = Ircutia hodie **(Russice)**
***Corpus inscriptionum Latinarum*** vel breviter *CIL* est editio omnium inscriptionum Latinarum antiquis temporibus aut incisarum aut scriptarum, quae notae sunt. Quae inscriptiones libris CIL ordine exhibentur et regionum, quibus locis ab archaeologis hos ducentos annos per mundum Romanum reliquias veterum inspicientibus repertae sunt, et generum. Profecto CIL, postquam a Theodoro Mommsen coeptum est, monumentum hereditatis veterum epigraphicae maximi momenti est factum. Constat autem ex septendecim tomis foliorum integrorum in septuaginta partes divisis, quibus centena milia et octoginta milia inscriptionum continentur. Accedunt tredecim codices tabularum indicumque supplementarii.

De temporibus CIL
-----------------

Theodorus Mommsen Berolini anno 1853, academiae scientiarum Borussicae auspiciis et auctoritate, CIL constituere coepit. Cuius corporis tomus primus decem annis post in lucem editum est. Quae cum ita essent, omnes paene inscriptiones antiquae, quae quidem repertae essent, ab auctore corporis ipso aut a discipulis eius editae erant, cum anno 1914. bellum per totum orbem terrarum primum exarsit.

Hoc bello composito, CIL lentius crevit, cum viri docti in ea re occupati et pecuniis et, Hitlerianis praesertim et communistarum temporibus, illa rei publicae litterarum familiaritate egerent, qua sine optimis artibus quis est, qui studere posset? Tamen aliquod auxilium eis ab omnibus orbis terrarum partibus usque ferebatur, donec unitate Germaniae redintegrata anno 1994. CIL in academiae scientiarum Berolinensis et Brandenburgicae curam receptum est. Nostris ideo diebus illius academiae auspiciis viri et feminae doctae in CIL excolendo viribus unitis desudant, quorum praeter Germanos plerique Fenni, Itali, Franci, Austriaci, Sueci, Hispani, Lusitani, Bohemi sunt.

De voluminibus
--------------

Sunt volumina 17:

* Vol. I ed. 2a: Inscriptiones Rei Publicae
* Vol. II: Inscriptiones Hispaniae
* Vol. III: Inscriptiones Asiae, Pannoniae, Illyrici, Moesiae, Macedoniae et Achaiae.
* Vol. IV: Inscriptiones Pompeianae, Herculanenses, et al.
* Vol. V: Inscriptiones Galliae Cisalpinae.
* Vol. VI: Inscriptiones Vrbis Romae
* Vol. VII: Inscriptiones Britanniae
* Vol. VIII: Inscriptiones Africae
* Vol. IX: Inscriptiones Calabriae, Apuliae et al.
* Vol. X: Inscriptiones Bruttiorum, Lucaniae et al.
* Vol. XI: Inscriptiones Aemiliae, Etruriae et al
* Vol. XII: Inscriptiones Galliae Narbonensis
* Vol. XIII: Inscriptiones trium Galliarum et Germaniarum
* Vol. XIV: Inscriptiones Latii veteris et Supplementum Ostiense
* Vol. XV: instrumenta domesticum
* Vol. XVI: diplomata militares
* Vol. XVII: miliaria
* Vol. XVIII (iam non editum): Carmina Latina Epigraphica

Nexus interni
-------------

* Epigraphia
* Pompeii

Nexus externi
-------------

* Bibliographia et recensio Inscriptionum Latinarum
* CIL inceptionis situs interretialis **(Germanice)**
* Concordantia etc. ibidem (n.b. in capsam debes scribere sic: "X 6569" vel sim.)
* Textus inscriptionum apud *Epigraphik-Datenbank Clauss / Slaby* (n.b. in capsam "Beleg" debes scribere sic: "CIL 06, 09676", "CIL 10, 06569" vel sim.)
Flores *Vernonia colorata*

---

**Plantae** — Angiospermae

Eudicotyledones   
Asteridae   
Ordo : Asterales   
Familia : Asteraceae   
Genus : *Vernonia*   
Species : ***V. colorata***   
*Vernonia colorata*   
(Willd.) Drake  

***Vernonia colorata*** (binomen ab Emmanuele Drake del Castillo anno 1899 statutum) est species fruticum e familia Asteracearum, inter 2 et 5 metris altorum, in Africa tropicali et australi endemicorum, foliis ellipticis ad 20 cm. longis, foliis et cortice asperis. Medulla surculorum amarissima ab hominibus atque etiam a *Panibus troglodytis* morbo parasitico afflictis sumitur.

Notae
-----

1. ↑  Huffman et Wrangham (1994)

Bibliographia
-------------

* Michael A. Huffman, Richard W. Wrangham, "Diversity of Medicinal Plant Use by Chimpanzees in the Wild" in Richard W. Wrangham et al. edd. *Chimpanzee Cultures* (Cantabrigiae Massachusettensium: Harvard University Press, 1994) pp. 129-148

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Vernonia colorata** spectant. |

|  |  |
| --- | --- |
|  | Vide **"Vernonia colorata"** apud **Vicispecies**. |

|  |  |
| --- | --- |
|  | **Situs scientifici:** Tropicos • GRIN • NCBI • Biodiversity • Plant Name Index • WoRMS: Marine Species • Plantes d'Afrique |
-4 (corrigenda) *Latinitas huius paginae corrigenda est. Si potes, corrige vel rescribe. Vide {{latinitas}}.*

Insigne in Varius petaso quod eum repraesentat.
**Warius** sive **Varius**, Anglice **Wario**, (Iaponice ワリオ, *Wario*) est persona ficticia a Hiroji Kiyotake creata et primus protagonista in sua propria serie. In personalitate malus et avarus est. Fortis etiam est et propter suam avaritiam thesauros amat, quos in suis multis ludis electronicis saepe colligit. Fratrum habet; Valudovicus, etiam malus in personalitate. Varius in nonnullis aliis seriebus ludorum electronicorum quoque apparet. In *Super Mario Land 2: 6 Golden Coins*, anno 1992 editus et pars seriei *Marii*, primum apparebat quo primus antagonista et hostis principalis finalis erat. Anglice ab ambibus Carolo Martinet et Thoma Spindler voce agitur et Iaponice ab ambo Spindler et Chikao Ōtsuka.

Nexus interni
-------------

* Marius
* Waludovicus
* Ludovicus
* Principissa Peach
* Bowser
* Principissa Daisy
* Yoshi (creatura ficta)

Nexus externi
-------------

* "Voice Actor Says Wario Was Originally Intended To Be A German Character"
Turris urbiculae Lugduni Convenarum
**Albéric de Mauléon** (Latine possumus dicere **Albericus de Malleone**) est persona ficticia in mythistoria brevi M. R. Jamesii *"Canon Alberic's Scrap-Book"* depicta.

Secundum fabulatorem, Albericus de Malleone fuit cognatus Ioannis de Malleone, qui episcopus fuerat Lugduni Convenarum saeculo XVI. Albericus ipse fuit cano eiusdem ecclesiae inter annos 1680 et 1701. Bibliothecam ecclesiae dissipavit ut sibi librum frustulorum picturae et calligraphiae mediaevalium feceret; unus eorum librorum quos diruit fuit opus Papiae, hodie deperditum, cuius titulus est *Liber de verbis Domini*. Sed Albericus ipse, et omnes qui postea hunc librum possederent, a spectro quodam frequentabantur.

Albericus de Malleone evocatur in modis musicis a Kaikhosru Shapurji Sorabji anno 1941 compositis titulo *St. Bertrand de Comminges: "He was laughing in the tower"* ("Lugdunum Convenarum: in turri ridebat"). In "Hexico," sive lexico interretiali de rebus magicis, Albericus de Malleone ut homo historicus describitur.

Notae
-----

1. ↑

Nexus externi
-------------

* "Canon Alberic's Scrapbook" apud Wikisource [Anglice]
* Helen Grant, "'He was laughing in the church': A Visit to St Bertrand de Comminges" in *Ghosts & Scholars Newsletter* no. 7 (2005).
* De operibus Kaikhosru Shapurji Sorabji

  

 De hac re nexus intervici usque adhuc absunt. Adde, si reppereris.
*Syringa vulgaris multos flores singulos qui paniculam formant habet.*
Panicula *Vitis viniferae.*
**Panicula** in arte herbaria (botanice) est racemus compositus, laxa ramosissimaque inflorescentia indeterminata, floribus (et fructibus) pedicellatis per ramos secundarios adfixis; hoc est, ramosus florum fasciculus cuius rami sunt racemi.

Hoc genus inflorescentiae omnino habetur a Poaceis sicut *Avena sativa* et *Digitaria,* etiam ab aliis plantis notabilibus, sicut *Melicoccus bijugatus,* *Pistacia vera,* et *Vitis vinifera.*

Botanici vocabulum *paniculati* duobus modis adhibent: 'veram inflorescentiam paniculatam habens' et 'inflorescentiam formae sed non semper structurae paniculatae habens'.

Nexus interni
-------------

* Corymbus
* Thyrsus

Nota
----

1. ↑  Accuratius, inflorescentia graminis appellatur spicula, sed ordinatio spicularum per principalem caulis axem vocibus inflorescentiae usitate describitur.

Bibliographia
-------------

* Bailey, Liberty Hyde, et Ethel Zoe Bailey, editores. 1976. *Hortus Third: A Concise Dictionary of Plants Cultivated in the United States and Canada.* Rev. ed. Novi Eboraci: Macmillan.
* Weberling, Focko. 1989. *Morphology of Flowers and Inflorescences.* Conversus ab R. J. Pankhurst. Cantabrigiae: Cambridge University Press. ISBN 978-0-521-25134-1.
Wikidata Georgius Flërov
Res apud Vicidata repertae:Georgius Flërov: imagoGeorgius Flërov: imago
*Nativitas*: 17 Februarii 1913; Rostovia ad Tanaim  
*Obitus*: 19 Novembris 1990; Moscua  
*Patria*: Unio Sovietica  

**Officium**

*Munus*: physicus, inventor, nuclear physicist  
*Patronus*: Joint Institute for Nuclear Research
**Consociatio**

*Factio*: Factio Communistica Unionis Sovieticae  

**Memoria**

*Laurae*: Stalin Prize, USSR State Prize, Order of Lenin, Hero of Socialist Labour, Order of the October Revolution, Order of the Patriotic War 1st class, Order of the Red Banner of Labour, Kurchatov Medal, D. I. Mendeleyev Gold Medal, Lenin Prize, Order of the Red Star, Order of the Patriotic War 2nd class  
*Sepultura*: Sepulcretum Novodevicense  

**Georgius Nicolai filius Flërov** (Russice Георгий Николаевич Флёров, tr. *Georgij Nikolaevič Flërov*; 2 Martii 1913 – 19 Novembris 1990) fuit physicus Sovieticus, ab anno 1953 socius correspondens et ab anno 1968 academicus Academiae Scientiarum URSS, titulo Herois Laboris Socialistici (anno 1949) nonnullisque aliis signis laudis Sovieticis ornatus. Ad studia processorum interactionis nucleorum compositorum atque ad problemata synthesis elementorum chemicorum novorum contribuit. Flerovium, elementum systematis periodici, in eius honorem vocatur.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Georgium Flërov** spectant. |

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica • Deutsche Biographie |

* Pagina de Georgio Flërov *Encyclopaediae Sovieticae Magnae* editionis tertiae **(Russice)**
* Pagina de Georgio Flërov in situ interretiali *Heroes terrae* **(Russice)**
Wikidata Georgius Gershwin
Res apud Vicidata repertae:Georgius Gershwin: imagoGeorgius Gershwin: imagoGeorgius Gershwin: subscriptioGeorgius Gershwin: subscriptio
*Nativitas*: 26 Septembris 1898; Brooklynium  
*Obitus*: 11 Iulii 1937; Ruscisilva, Angelopolis  
*Patria*: Civitates Foederatae Americae  
*Nomen nativum*: Jacob Gershwine, Jacob Gershwine
**Officium**

*Munus*: musicographus, jazz pianist, Auctor carminum, compositor musicae pellicularum, pictor, Concentus magister, Clavilista  

**Familia**

*Genitores*: Morris Gershwine; Rose Bruskina  
*Coniunx*: no value  

**Memoria**

*Laurae*: Grammy Trustees Award, Congressional Gold Medal, star on Hollywood Walk of Fame, Praemium Pulitzer  
*Sepultura*: Westchester Hills Cemetery  

**Georgius Gershwin** (antea **Iacobus Gershowitz**) (natus Novi Eboraci 26 Septembris 1898, mortuus ibidem 11 Iulii 1937) fuit compositor et clavilista Americanus, qui cantica popularia (cum Israel Gershwin fratre maiore conlaborans), exempla musica orchestralia,? ex quibus notissima est *Rhapsody in Blue* (scilicet 'Rhapsodia in Caeruleo'), et operam *Porgy and Bess* composuit. Opera theatris Americanis destinata composuit; Ira Gershwin frater ei versicula lyrica saepe scripsit. Morbido cerebelli tumore adfectus mortuus est. Musica eius ab iaze Americano et a musica Iudaeica Europae Orientalis movetur.

Nexus externi
-------------

* De Gershwin in situ PBS **(Anglice)**
Wikidata Caravagium
Res apud Vicidata repertae:Caravagium: insigneCaravagium: insigne
*Civitas*: Italia  
*Locus*: 45°29′52″N 9°38′35″E  
*Numerus incolarum*: 16 261  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Bergomas  

**Geographia**

*Superficies*: 32.81 chiliometrum quadratum, 33.39 chiliometrum quadratum  
*Territoria finitima*: Mixanum, Trivilium, Barianum, Calventianum, Capralba, Morengum, Mozanica, Bregnanum, Forum Novum, Seregnanum, Pagazzanum  

**Coniunctiones urbium**

*Urbes gemellae*: Portus Herculis  

**Tabula aut despectus**

Caravagium: situsCaravagium: situs

*Vide etiam paginam fere homonymam:* Michael Angelus Caravagius

**Caravagium** (-ii, *n.*) (Italiane *Caravaggio*), etiam **Caravacium** et **Carraca** appellatum, est urbs Italica et municipium circiter 16 150 incolarum, in provincia Bergomati regionis Langobardiae situm. Urbani Carracenses et Caravagini appellantur.

Geographia
----------

Ecclesia paroecialis Sancti Firmi et Rustici
* Glarea Abduae

Clari cives
-----------

* Ioannes Franciscus Straparola, scriptor
* Michael Angelus Merisi vel Caravaggius, pictor

Ecclesia Catholica Romana
-------------------------

* Dioecesis Cremonensis

Notae
-----

1. ↑  Memorie spettanti alla storia, al governo ed alla descrizione della città, e della campagna di Milano, ne' secoli bassi, Volume 9 (Google eBook) conte Giorgio Giulini, Stamperia di G. Bianchi, 1760
2. ↑  R. Ambrogio, *Nomi d'Italia. Origine e significato dei nomi geografici e di tutti i comuni* (Novariae: Istituto Geografico De Agostini, 2009)
3. 1 2  F. Ferrari, *Lexicon geographicum*, 1667

Nexus interni
-------------

* Bergomum

Nexus externi
-------------

Municipia Glareae Abduae

|  |  |
| --- | --- |
|  | **Vicimedia Communia** plura habent quae ad **Caravagium** spectant. |

* Situs interretialis communis proprius.
Wikidata Caravonica
Res apud Vicidata repertae:
*Civitas*: Italia  
*Locus*: 43°59′32″N 7°57′31″E  
*Numerus incolarum*: 266  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Imperiensis  

**Geographia**

*Superficies*: 4.47 chiliometrum quadratum  
*Territoria finitima*: Burgus Marum, Cesium, Clusanicum, Plebs Teuci  

**Tabula aut despectus**

Caravonica: situsCaravonica: situs
Caravonica
**Caravonica** (-ae, *f.*) (Italiane: *Caravonica*) est oppidum Italiae et municipium, in Regione Liguria ac in Provincia Imperiensi situm.

Insigne
-------

* Municipium Italiae*Municipium Italiae*

Municipia finitima
------------------

Nexus interni
-------------

* Liguria,
* Provincia Imperiensis,
* Imperia (urbs),

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Caravonicam** spectant. |

Pinacotheca
-----------

* Collocatio finium Municipii in Provincia Imperiensi.Collocatio finium Municipii in Provincia Imperiensi.

Notae
-----

1. ↑  *DIZIONARIO GEOGRAFICO* - Di GOFFREDO CASALIS, Voll. V.V. Torino 1833-1854
---

**Plantae** — Angiospermae

Eudicotyledones   
Asteridae   
Ordo : Lamiales   
Familia : Bignoniaceae   
Genus : *Pandorea*   
Species : ***P. pandorana***   
*Pandorea pandorana*   
(Andrews) Steenis  
Synonyma
*Tecoma australis* R.Br.

***Pandorea pandorana*** est diversissima lianae scandentis familiae Bignoniacearum species, in Australia, Nova Guinea, et Lombok Seramque orientalibus Indonesiae insulis endemica. Facile germinatur, dicotyledonibus bilobis. Legumina gignit magna et acuta, seminibus papyraceis plena.

Planta est populo in hortis privatis gratissima. Communes cultivarietates sunt *P. pandorana* 'Golden Showers' floribus flavis, *P. pandorana* 'Snowbells' floribus albis, et *P. pandornana* 'Ruby Belle' floribus roseis.

Lignum pro hastis (Anglice ex linguis vernaculis: *woomeras*) in locis desertis Mediae Occidentalisque Australiae manu factis adhibetur.

Taxinomia
---------

Species ut *Bignonia pandorana* primum descripta est anno 1800 ab Henrico Carolo Andrew, botanista Anglica; Steenis speciei praesens nomen anno 1928 dedit. Ambo nomina ex Pandora, prima muliere in mythologia Graeca, deducuntur. Robertus Brown, botanista Scoticus ei nomen *Tecoma australis* dedit, sed hoc nomen nunc est invalidum. Quaedam cultivarietas in regionibus siccis mediterraneisque inventa olim *P. doratosylon* appellata est.

Subspecies *austrocaledonica* in Nova Caledonia, Vanuatu, et Lord Howe Insula Anglice *boat vine* appellatur.

Descriptio
----------

Habitus *Pandoreae pandoranae* a planta repente ad lianam strenuam variat, quae maiores arbores in habitationibus silvosis scandit. Folia sunt viridia, nitida, pinnata secus caulem opposita, circa 8–16 cm longa, 3–9 foliolis latitudinibus variis. Folia iuvenalia sunt tenuiora, marginibus serratis, tenuiore in 7–13 foliola divisa. Planta vere floret. Flores sunt infundibuliformes, variorum colorum, corollá fauce a candido vel cremeo ad vinosum vel aurantiacum. Florescentia aestate gignit legumina oblonga 3–8 cm longa et 1–2 cm lata, quae primum sunt splendida et viridia et tunc brunnea fiunt, dum numerosa semina papyracea circa 1–1.5 cm lata liberant.

Distributio et habitatio
------------------------

*Pandora pandorana* in omnibus civitatibus Australiae continentalis habitat. Etiam in Nova Guinea invenitur, et in Lombok Seramque insulis Indonesianis. Etiam adeo habitat in Flinders Insula in Bass Freto, sed non in Tasmania.

*P. pandorana* 'Golden Showers'

Notae
-----

1. 1 2  R. W. Eliot, D. L. Jones, et T. Blake (1997). *Encyclopaedia of Australian Plants Suitable for Cultivation:Volume 7 – N-Po*. Port Melbourne: Lothian Press. pp. 160–61. ISBN 0-85091-634-8 .
2. ↑  [*nexus deficit*]

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Pandoream pandoranam*** spectant. |

* "Pandorea pandorana". *Australian Plant Name Index (APNI), IBIS database*. Centre for Plant Biodiversity Research, Australian Government
Wikidata Albus Rivus
Res apud Vicidata repertae:
*Civitas*: Italia  
*Locus*: 46°17′9″N 11°32′31″E  
*Numerus incolarum*: 837  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Libera Provincia Tridentina  

**Geographia**

*Superficies*: 20.21 chiliometrum quadratum  
*Territoria finitima*: Plebs Tesina, Pralatium, Zianum, Thesidum  

**Tabula aut despectus**

Albus Rivus: situsAlbus Rivus: situs
**Albus Rivus** (alia nomina: *Panchiatum*, *Panclatum*) (Italiane: *Panchià*) est oppidum Italiae et municipium, in Regione Tridentino-Alta Athesia/Tirole Meridionali et in Provincia Libera Tridentina (*Tridentinum*) situm. Incolae *Alborivenses*, *Panchiatenses* appellantur

Municipium pertinet ad Communitatem Territorialem Flemmensem.

Nexus interni
-------------

* Tridentinum-Alta Athesia/Tirolis Meridionalis (*regio*)
* Provincia Libera Tridentina seu Tridentinum (*provincia* ac *terra*)
* Communitas Territorialis Flemmensis (*communitas vallis*),
* Tridentum (*urbs*),
* Municipium Italiae.

Nexus externi
-------------

* [ Pagina officialis]


|  |  |
| --- | --- |
|  | **Vicimedia Communia** plura habent quae ad **Album Rivum** spectant. |

Pinacotheca
-----------

* Collocatio communinatis vallis, quae pertinet ad municipio, in Provincia Libera Tridentina.Collocatio communinatis vallis, quae pertinet ad municipio, in Provincia Libera Tridentina.

Notae
-----

1. ↑  Clerus et Diocesis Tridentina exeunte anno 1826
2. ↑  Nomi d'Italia - AAVV, De Agostini
3. ↑  Nomi d'Italia - AAVV, De Agostini
4. ↑  Tovazzi Giangrisostomo OFM - NOTITIA ECCLESIARUM TRIDENTINAE CIVITATIS AC DIOECESIS
**Haec pagina nondum stipula est.** Oportet intra sex menses corrigatur. Etiam in minimis apud Vicipaediam paginis necesse est contineantur:  

**Titulus** in primo exordio typis crassioribus repetitus  

**Comprehensio** (200 vel plurium litterarum) quae rem apte describat  

**Nexus extra-Vicipaedianus** (sive et fons bibliographicus) qui et titulum et rem ipsam satis corroboret  

**Nexus interni** caerulei ex hac pagina et in hanc paginam ducentes; **categoriae** caeruleae (quibus absentibus formula {{Dubcat}} ponatur); **pagina annexa apud Wikidata** (aut formula {{Nexus absunt}})  

**Cetera hac encyclopaedia digna**, velut descriptio (explicationes, historica, exempla); imago necnon titulus suffixus; ceteri nexus externi siqui utiles sint; bibliographia.

→ Interpretationes vernaculae

Scalae versatiles in aedificio quodam.
**Scalae versatiles** vel scalae mechanicae moventes, sunt scalae acclinatae cuius gradus a vi electrica moventur sursum aut deorsum. Scalae a Iesu Reno (Anglice: Jesse Reno) Novi Eboraci in CFA anno 1897 commentae sunt.
Wikidata Pagus Herzegovinae Occidentalis
Res apud Vicidata repertae:
pagus  
*Civitas*: Bosnia et Herzegovina  
*Locus*: 43°24′0″N 17°25′0″E  

**Fines**

*Procuratio superior*: Foederatio Bosniae et Herzegovinae  

**Forma**

*Area*: 1 362.2 chiliometrum quadratum  
*Caput*: Collis Amplus  

**Vita**

*Incolae*: 97 893  

**Tabula aut despectus**

Pagus Herzegovinae Occidentalis: situsPagus Herzegovinae Occidentalis: situs
**Pagus Herzegovinae Occidentalis** (Croatice: *Zapadno-hercegovačka županija*; Bosnice: *Zapadno-hercegovački kanton*; Serbice *Западно-херцеговачки кантон / Zapadno-hercegovački kanton*) est unus ex decem pagis Bosniae et Herzegovinae, quibus Foederatio Bosniae et Herzegovinae constat. Urbs princeps eius est Collis Amplus.

Municipia
---------

Municipia pagi, cum capite, **4** sunt:

* **Collis Amplus**
* *Grude*
* Fusciana (vulgo *Ljubuški*)
* *Posušje*

Nexus interni
-------------

* Herzegovina (*terra*)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pagum Herzegovinae Occidentalis** spectant. |

|  |  |
| --- | --- |
|  | **Situs geographici et historici:** *Locus*: 43°24′0″N 17°25′0″E • *OpenStreetMap* • *GeoNames* |

Sectiones pagique Bosniae et Herzegovinae

|  |  |
| --- | --- |
|  |  |
| 

|  |  |
| --- | --- |
| Sectiones | Districtus Breucus • Foederatio Bosniae et Herzegovinae • Res publica Serbica |
| Pagi Foederationis Bosniae et Herzegovinae | I Oenea-Sana • II Posavina vel Savia • III Salines • IV Bistua Nova-Canabea • V Drinia Bosnica • VI Bosnia Media • VII Herzegovina-Narenta • VIII Herzegovina Occidentalis • IX Seraium • X X Pagus seu Bosnia Occidentalis |
| Regiones Rei publicae Serbicae | I Bania Luca • II Canabea • III Belina • IV Ulasenitsa • V Seraium et Romania • VI Fotza • VII Tribulium |

 |
|  |
**Celsus** (Graece Κέλσος) fuit philosophus Graecus saeculi 2, Stoico-Platonicus et adversarius religionis Christianae. 

Celsus arte rhetorica et philosophia vere doctus paganus partis neoplatonicae, origine ignota, anno 178 libellum copiosum *Verbum Verum* (*ΆληΘής λόγος*) composuit, refutationem religionis Christianae et defensionem philosophiae et cultus Graeci. Opus perditum est, sed e libello Origenis *Contra Celsum* (*Κατά Κέλσου*) anni 248, gravissima antenicaeensi apologia, reconstrui potest; quia circa novem decimae partes rei et circa septem decimae partes verborum octo libris contentae sunt. Refutatio Origenis sequitur scripturam Celsi sententia per sententiam. Ita et ordo rerum e refutatione nosci potest. Copiosa fragmenta et »Philokalía« Origenis translata sunt.

Nexus externi
-------------

* Origenes: *Contra Celsum*, Wilhelmus Spencer (ed.), Cantabrigiae, 1658 (Graece)
* Friedrich Wilhelm Bautz, "CELSUS (griechisch: Kelsos)" in *Biographisch-Bibliographisches Kirchenlexikon*  vol. 1 (Hammonae, 1975; reimpr. 1990. ISBN 3-88309-013-1) , columnae 965–967 **(Theodisce)**
**Lucius Aurelius Cotta** (natus saeculo 2, mortuus post annum 138 a.C.n.) vir publicus atque militaris Romanus erat.

Gens
----

Filius eius Lucius Aurelius Cotta anno 119 a.C.n. consulatum administrabat.

Cursus honorum
--------------

Cotta anno 154 a.C.n. tribunus plebis erat, anno 147 a.C.n. aut antea praetor. Anno 144 a.C.n. una cum Servio Sulpicio Galba consul electus cum collega de Imperico Hispanico contra Viriathum iurgebat, Publius Cornelius Scipio Aemilianus Africanus ambos ab imperio arcebat. Anno 138 a.C.n. cum Cotta pecuniae repetundae accusatus esset, Quintus Caecilius Metellus Macedonicus eum defendebat et absolutionem adeptus est.

Bibliographia
-------------

* Carolus-Ludovicus Elvers, "[6] A. Cotta, L." in *Der Neue Pauly* vol. 2 (Stutgardiae: Metzler, 1997. ISBN 3-476-01472-X) col. 320.

Notae
-----

1. ↑  Valerius Maximus, *Factorum et dictorum memorabilium libri* VI 4,2
2. ↑  Titus Livius, *Periochae ex P. Oxy.* LV; Marcus Tullius Cicero, *Divinatio in Caecilium* 69; *Pro Fonteio* 38; pro Murena *58*

|  |  |  |
| --- | --- | --- |
| Antecessores: **Quintus Fabius Maximus Aemilianus et Lucius Hostilius Mancinus**  |  **Consul** 144 a.C.n.cumServio Sulpicio Galba | Successores: **Appius Claudius Pulcher et Quintus Caecilius Metellus Macedonicus**  |
Wikidata Georgius Gajdar
Res apud Vicidata repertae:Georgius Gajdar: imagoGeorgius Gajdar: imagoGeorgius Gajdar: subscriptioGeorgius Gajdar: subscriptio
*Nativitas*: 19 Martii 1956; Moscua  
*Obitus*: 16 Decembris 2009; Orbium  
*Patria*: Russia, Unio Sovietica  

**Officium**

*Officium*: Deputy Chairman of the Government of the Russian Federation, Primus Minster Russiae, First Deputy Chairman of the Government of the Russian Federation, Minister of Finance, member of the State Duma  
*Munus*: oeconomus, politicus, Professor, diurnarius, member of the State Duma  
*Patronus*: Universitas Dukiana, National Research University – Higher School of Economics
**Consociatio**

*Factio*: Factio Communistica Unionis Sovieticae, Democratic Choice of Russia, Union of Right Forces  
*Religio*: agnosticismus
**Familia**

*Genitores*: Timur Gaidar; Ariadna Bazhova  
*Proles*: Maria Gaidar  

**Memoria**

*Laurae*: school medal  
*Sepultura*: Sepulcretum Novodevicense  

**Georgius,** vulgo *Egor,* **Timuri filius Gajdar** (Russice Егор Тимурович Гайдар, tr. *Egor Timurovič Gajdar*; natus die 19 Martii 1956 Moscuae, mortuus die 16 Decembris 2009 in vico Uspenskoe regionis Moscuensis) fuit oeconomicus (alumnus facultatis oeconomicae Universitatis Moscuensis) et rerum politicarum peritus Russicus. Annis ab 1991 ad 1994 officia valentia in administratione Russiae (e.g. a mense Iunii ad mensem Decembris 1992 locum praesidis administrationis, i.e. ministri primi) tenebat. Fuit unus e ducibus et ideologis reformarum oeconomicarum, in Russia illo tempore introductarum (e.g. privatizationis). Opiniones de quo Gajdar tunc fecit sunt controversae.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Georgium Gajdar** spectant. |

* Situs interretialis officialis Georgii Gajdar **(Russice)**
* Pagina de Georgio Gajdar *Encyclopaediae Russicae Magnae* **(Russice)**

Primi ministri Russiae (1991–)

|  |  |
| --- | --- |
|  |  |
| Boris El'cin • Georgius Gajdar • Victor Černomyrdin • Sergius Kirienko • Eugenius Primakov • Sergius Stepašin • Vladimirus Putin • Michaël Kas'janov • Victor Christenko • Michaël Fradkov • Victor Zubkov • Vladimirus Putin • Victor Zubkov • Demetrius Medvedev • Michael Mišustin
*Opus geopoliticum • Gubernatores civitatum Asiaticarum hodiernarum • Gubernatores civitatum Europaearum hodiernarum**Capsae cognatae:* Praesides Russiae • Ministri rerum externarum Russici |
|  |
Hercules infans serpentes opprimit dum Iphicles ad feminas refugit. Stamnos rubris figuris ornatus sexti saeculi a.C.n. in museo Luparensi servatus.
In mythologia Graeca **Iphiclus** (Graece Ἰφικλῆς) est filius Amphitryonis et Alcmenae, frater vero geminus Herculis quem Iuppiter eadem nocte ex Alcmena genuit. Virtute fratre multo inferior fuit quod statim ab incunabulis liquit cum expavefacto Iphiclo Hercules adhuc infans serpentes ab Hera missos validis manibus suffocavit. Postea, si Hesiodo credere volumus, Iphiclus domum et propinquos relinquens Eurystheo, Mycenarum tyranno inservire maluit. Auctores posteriores vero Diodorus Siculus et Pausanias econtra Herculis comitem fuisse dicunt, pro quo pugnans fatum obiit. Quin etiam in Apollodori bibliotheca Calydonio venatui interfuisse dicitur. Duos filios habuitː Iolaum ex Automedusa et Protesilaum. Filiam minorem Creontis uxorem duxit dum frater Hercules filiam maiorem Megaram accipit. Pheneates secundo saeculo adhuc Iphicli monumentum Pausaniae ostenderunt.

Notae
-----

1. ↑  Pherecydes in Bibliotheca Apollodori II.4.8
2. ↑  *Scutum Herculis* 90-3.
3. ↑  I.8.2
4. ↑  Apollodori bibliotheca II.4.11
5. ↑  *Heroides* XIII.25. Hyginus, *Fabulae* 103 et 251.

Fontes
------

* Apollodori bibliotheca I, 8, 2 ; II, 4, 8 et 11 ; II, 7, 3.
* Diodorus Siculus, *Bibliotheca historica* IV,33.
* Hesiodus, *Scutum Herculis* 37-56 et 80-93
* Ovidius, *Heroides* XIII.25.
* Pausanias, *Descriptio Graeciae* VIII, 14, 9-10.
* Pherecydes fragmentum 3F13b.
**Plantae** — Angiospermae

Eudicotyledones   
Rosidae   
Ordo : Rosales   
Familia : Cannabaceae   
Genus : *Celtis*   
Species : ***C. barbouri***   
*Celtis barbouri*   
Chaney  

***Celtis barbouri*** (binomen a Radulpho Chaney anno 1927 statuta) est species praehistorica arborum fructiferorum familiae Cannabacearum in Serica aevo Pleistocaeno sponte crescens eisdem fere locis ubi hodie *Celtis sinensis* et *C. bungeana* florent. Semina huius speciei a Georgio Barbour anno 1924 primum reperta sunt.

Iuxta ossa hominidarum speciei *Hominis erecti* annis inter 500 000 et 250 000 viventium, in speluncis Zhoukoudian iacentia, semina arboris generis *Celtis*, partim combusta, reperta sunt. An hominidae ipsi fructus coquebant et comedebant, incertum manet.

Notae
-----

1. ↑  Ralph W. Chaney, "The Occurrence of Endocarps of Celtis Barbouri At Choukoutien" in *Acta geologica Sinica* vol. 14 (1935) pp. 99–118 pagina prima. Chia Lan-po, *The Cave Home of Peking Man* (Pechini: Foreign Languages Press, 1975) pp. 42-43
2. ↑  Lewis R. Binford, Chuan Kun Ho, "Taphonomy at a Distance: Zhoukoudian, "The Cave Home of Beijing Man"?" in *Current Anthropology* vol. 26 (1985) pp. 413-442 JSTOR

Bibliographia
-------------

* George B. Barbour, "The Loess Problem of China" in *Geological Magazine* vol. 67 (1930)
* Ralph W. Chaney, "Hackberry seeds from the Pleistocene loess of northern China" in *American Museum Novitates* no. 283 (1927)

Nexus externi
-------------

|  |  |
| --- | --- |
|  | **Situs scientifici:**  • Biodiversity |
**Pagus Rheni** (Theodisce 'Rheingau') vel **pagus Rhenanus** vel **pagus Rhenensis** est pars Hassiae, regionis Germanicae.

Geographia
----------

Pagus Rheni ad dexteram ripam fluminis Rheni inter urbes Aquae Mattiacae, Rüdesheim, et Kaub iacet. Declivitate Montis Pagi Rheni super flumen magnae vineae inveniunter.

Historia
--------

Archiepiscopus Rabanus Maurus domum in regione Pagi Rheni construxit. Apud urbem Kaub a Medio Aevo castellum Rupes Comitis Palatii super insulam medio in fluvio Rheni situm est, ubi theloneum navigationis exigatus est.

Unesco Hereditas
----------------

Vallis Rheni media Hassiae cum urbibus, castellis, montibusque indice UNESCO regesta est.

Bibliographia
-------------

* *Baedeker Wiesbaden Rheingau.* Ostfildern-Kemnat 2001.

Notae
-----

1. ↑  Handbuch für angehende Archivare und Registratoren. Auctor: Karl Friedrich Bernhard Zinkernagel. Nördlingen 1800
2. ↑  Isagoge In Elementa Ivris Pvblici, Qvo Vtvntvr Nobiles Immediati In Imperio Rom. Germ, auctore Io. Ludovico Klüber, Erlangae 1793
3. ↑  Bibliotheca Equestris, Ulm 1720

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Pagum Rheni** spectant. |

* Situs proprius Regionis Pagi Rheni
Ryan Reynolds anno 2007.
**Ryan Reynolds** (natus *Ryan Rodney Reynolds* Vancuverii in Columbia Britannica die 23 Octobris 1976) est histrio, choragus(en) pellicularum, et negotiator Canadiensis et Americanus. Cuius curriculum vitae coepit cum primas partes in *Hillside* (1991–1993), opera saponacea(en) adulescentium, ageret. Minoribus partibus alibi actis, primas partes in *Two Guys and a Girl* comoedia rerum(en) ab anno 1998 ad annum 2001 agebat. Reynolds tum in variis pelliculis famosus erat, inter quas comoediae *National Lampoon's Van Wilder* (2002), *Waiting...* (2005), et *The Proposal* (2009). Partes dramaticas in *Buried* (2010), *Woman in Gold* (2015), et *Life* (2017) et primas partes in *Blade: Trinity* (2004), *Green Lantern* (2011), *6 Underground* (2019), et *Free Guy* (2021) pelliculis actionis(en) egit. Histrio vocalis(en) etiam est.

Pelliculae selectae
-------------------

* 2009 - *X-Men Origins: Wolverine*

Nexus interni
-------------

* Deadpool
* Green Lantern
* Scarlett Johansson
* Alanis Morissette
* Taylor Swift

Notae
-----

1. ↑  Emily Kirkpatrick, "Ryan Reynolds Sells His Gin Brand in $610 Million Deal," *Vanity Fair,* 17 Augusti 2020.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Ryan Reynolds** spectant. |

|  |  |
| --- | --- |
|  | **Lexica biographica:**  • Encyclopædia Britannica • Deutsche Biographie |

|  |  |
| --- | --- |
|  | **Vicicitatio** habet citationes quae ad **Ryan Reynolds** spectant. |

* De Ryan Reynolds in Indice Interretiali Pellicularum **(Anglice)**
Wikidata Ryoji Noyori
Res apud Vicidata repertae:
*Nativitas*: 3 Septembris 1938; Ashiya  
*Patria*: Iaponia  

**Officium**

*Munus*: chemicus, Professor  
*Patronus*: Universitas Harvardiana, Universitas Nagoia, Meijo University
**Memoria**

*Laurae*: Order of Culture, Praemium Nobelianum Chemiae, Lomonosov Gold Medal, King Faisal International Prize in Science, Wolf Prize in Chemistry, Arthur C. Cope Award, Person of Cultural Merit, Asahi Prize, Centenary Prize, honorary doctor of the University of Rennes I, Honorary doctor of the University of Ottawa, honorary doctor of the Nanjing University of Science and Technology, Foreign Member of the Royal Society, honorary doctor of the Hong Kong Polytechnic University, Roger Adams Award in Organic Chemistry, Tetrahedron Prize, Sir Derek Barton Gold medal  

Ryōji Noyori anno 2013
**Ryōji Noyari** (Iaponice:野依良治 natus die 3 Septembris 1938) est chemicus Iaponicus qui anno 2001, Praemium Nobelianum chemiae cum Gulielmus S. Knowles et K. Barry Sharpless accepit, ratione studii synthesis asymmetrica ac chiralis exposidationis.

Alma mater eius Universitas Kiotoensis est ubi doctorem ingeniaris chemiae acquisit.

Notae
-----

1. ↑  Praemium Noelianum Chemiae anno 2001
*Vide etiam paginam fere homonymam:* Isala Hollandica


Isala| Isala prope DeventerIsala prope Daventriam |
| Longitudo | 125 chm |
|  |  |
|  |  |
|  |  |
| Fons | Rhenus prope Westervoort |
| Ostium | Lacus Flevo |
| Regio | Nederlandia |

**Isala**, aliquando appellata **Isala Geldrica,** est ramus fluminis Rheni (Vacali) in Geldria et Transisalania provinciis Nederlandiae.

Decursus
--------

Isala in parte septentrionali aestuarii Rheni ab Westervoort? prope Arecanum fluit versus boreo-orientem et apud urbem olim Hanseaticam et portum Campen in lacum *Ketelmeer* partem maris IJsselmeer.

Flumen Isala Rhenaniae Septentrionalis-Vestfaliae (in Nederlandia *Isala vetus*) apud urbem Doesburg in Isalam influit. Trans cataractam *Kornwerderzand* aquae Isalae in mare influunt.

Historia
--------

Secundum nomen Isalae una ex septem antiquis provinciis Nederlandiae Transisalania nuncupata fuit.

Oeconomia
---------

Apud urbem Campen ab anno 2008 novus portus *Zuiderzeehaven* adhibetur.

Pinacotheca
-----------

* Apud Westervoort.Apud Westervoort.
* Pons Isalae.Pons Isalae.
* Campen ad Isalam.Campen ad Isalam.

Notae
-----

1. ↑  Ioannes Don, "Das niederländische Kampen als althansische Schiffahrts- und Reederstadt – ein Parallelfall zu Bremen," in *Bremisches Jahrbuch* 51 (1969): 67ff.
2. ↑  Situs publicus portus Zuiderzeehaven.

Bibliographia
-------------

* Marion Groenewoud, Dick Laning, Gelders Overijssels Bureau voor Toerisme: *De Ijssel. Levende river*. Zwolle 2007.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Isala** spectant. |

* Flumina ad Marem Isalae.
* Aestuarium Rheni.
Elisabetha Vigée-Lebrun et filia Ioanna Iulia Ludovica, ab illa ipsa anno 1789 pictae
Lebrun-Pindare qui Anacreontem finxit
Petrus Ludovicus Ginguené diurnarius
Margarita Aemilia Chalgrin
Stephanus Vigée a sorore pictus
**Cena Graeca** ab Elisabetha Vigée-Lebrun data est anno 1788, libro *Voyage du jeune Anacharsis* nuper lecto a fratre Stephano; ibi enim reppererunt descriptionem cenae Graecae antiquae. Homines laureati cenaverunt, feminae indutae sunt vestimentis modo Graeco antiquo fictis ope vasorum antiquorum "Etruscorum" (sed re vera Graecorum) quae possidebat comes de Parois.

Convivae fuerunt frater Stephanus Vigée, uxor eius ("oculis orbis terrarum pulcherrimis"), frater huius dominus de Rivière, Lebrun-Pindare (qui poetam Anacreontem finxit), Margarita Aemilia Chalgrin (filia Iosephi Vernet pictoris), domina de Bonneuil ("formá praeclara"), marchio de Cubières regis amicus, Petrus Ludovicus Ginguené diurnarius, Antonius Dionysius Chaudet sculptor. Hospites principales fuerunt comes de Vaudreuil et dominus de Boutin. Virgines duae, filiae Elisabethae Vigée et dominae de Bonneuil, officium pincernarum impleverunt. Hospitibus intrantibus convivae carmen Christophori Gluck *Le dieu de Paphos et de Gnide* cantaverunt, marchione de Cubières lyra ludente. Lebrun-Pindare poemata Anacreontica a se Francogallice versa recitavit. Fercula fuerunt:

* Pullus e iure quodam Graeco
* Anguilla e iure quodam Graeco
* Olera duo
* Placenta e melle et uvis passis Corinthiis
* Vinum vetus Cyprium

Elisabetha Vigée-Lebrun sumptum huius cenae circiter quindecim francorum fuisse adseverat. Mox autem rumores Versaliis diffunditi impendia viginti milium francorum aestimaverunt, Romae quadraginta milium, Vindobonae (testante comitissa Stroganoff) sexaginta milium, et Petropoli octoginta milium.

Fons
----

* Elisabetha Vigée-Lebrun, *Souvenirs*



  

 De hac re nexus intervici usque adhuc absunt. Adde, si reppereris.
Dionysus Icario vinum dat: vas Atticum c. 540/520 a.C.n. a pictore "The Affecter" ornatum (Museum Lupariense)
**Cena Baccho ab Icario oblata** est quo tempore Bacchus vel Dionysus in Atticam iter fecit. Hospites Icarius et filia eius Erigone cenam generosam praebuerunt; deus invicem vinum eis dono dedit. Hoc fuit origo cultús vitis in Attica confectionisque vini. Cena ab Eratosthene in carmine epico deperdito *Erigone* descripta est, e qua servatur enumeratio scolymi tantum. Episodium a Nonno in *Dionysiacis* (47.1-264) repetitur; inde discimus Erigonam lac caprinum cum aqua mixtum praebuisse ad bibendum. Insuper Silius Italicus varia ex Eratosthene dempsit ut cenam Baccho a Falerno oblatam fingeret (*Punica* 7.166-211).

Notae
-----

1. ↑  "Scolymos ... Eratostheni quoque laudata in paupere cena" (Eratosthenes fr. 34 Powell: Plinius, *Naturalis historia* 22.86)

Bibliographia
-------------

* A. Dalby, *The Story of Bacchus* (Londinii, 2005. ISBN 0714122556) pp. 83-90, 154
* A. S. Hollis, ed. *Callimachus: Hecale* (Oxonii: Clarendon Press, 1990) pp. 341-354 ("Appendix: The Hospitality Scene")
* Konstantinos Spanoudakis, "Icarius Jesus Christ? Dionysiac Passion and Biblical Narrative in Nonnus' Icarius Episode (Dion. 47, 1-264)" in *Wiener Studien* vol. 120 (2007) pp. 35-92